|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Kvintas Fabijus Maksimas Rulianas** (lot. *Quintus Fabius Maximus Rullianus*) – žymus romėnų valstybės veikėjas ir karvedys, penkis kartus – 322, 310, 308, 297 ir 295 m. pr. m. e. – tapęs konsulu.

Marko Fabijaus Ambusto sūnus. Pirmą kartą Livijaus aprašomas kaip diktatoriaus Lucijaus Papirijaus Kursoriaus dešinioji ranka trečiajame kare su samnitais, 325 m. pr. m. e. drąsiai sumušęs juos prie Imbrinijaus. Veikdamas be diktatoriaus žinios, jis sukėlė jo pyktį. Iš Livijaus aprašymo matyti, kad Kursoriaus reikalavimo nubausti Rulianą nepalaikė nei Senatas, nei paprasti žmonės, tačiau tuo pačiu Senatas nemanė esant protinga šitokiu būdu paneigti diktatoriaus autoritetą. Galiausiai suprasdamas susidariusią padėtį, Rulianas puolė Kursoriui po kojomis ir paprašė atleidimo. Taip baigėsi šis epizodas.

315 m. pr. m. e. Rulianas pats iškyla kaip diktatorius. Apgulė Satikulą, bet pralaimėjo samnitams ties Lautulais (dab. Teračina). 310 m. pr. m. e. apgynė nuo etruskų Sutrijus ir, nepaisydamas Senato draudimo, nusekė paskui besitraukiančią kariuomenę į Kiminijos mišką, kuris skyrė Romą ir Etruriją, ir išblaškė etruskų būrius. 308 m. pr. m. e. tapęs konsulu trečią kartą, užėmė Peruziją (dab. Perudža) ir Nukeriją Alfaterną (dab. Nočera Inferiorė).

304 m. pr. m. e. tapo cenzoriumi.

Konsulaudamas ketvirtą kartą, nugalėjo samnitus ties Tifernu (dab. Čita di Kastelas). 295 m. pr. m. e. išrinktas konsulu paskutinį kartą, sutriuškino dvigubai didesnę už romėnų jungtinę etruskų, samnitų ir galų kariuomenę lemiamame Sentino mūšyje, iš esmės palauždamas žymesnį samnitų pasipriešinimą Trečiajame kare.

Kvinto Fabijaus Maksimo Gurgo tėvas, Fabijaus Maksimo Kunktatoriaus prosenelis.

|  |
| --- |
|   **Romos konsulas**   |
|  |
| *Anksčiau valdė:*Gajus Sulpicijus LongasKvintas Emilijus Keretanas | **Kvintas Fabijus Maksimas Rulianas (322 m. pr. m. e.)***kartu su Lucijumi Fulvijumi Kurvu* | *Vėliau valdė:*Titas Veturijus KalvinasSpurijus Postumijus Albinas |
| Straipsnių serijos apie Senovės Romą dalis |


|  |
| --- |
|   **Romos konsulas**   |
|  |
| *Anksčiau valdė:*Gajus Junijus Babulkas BrutasKvintas Emilijus Barbula | **Kvintas Fabijus Maksimas Rulianas (310 m. pr. m. e.)***kartu su Gajumi Marcijumi Rutilu Cenzorinu* | *Vėliau valdė:*Lucijaus Papirijaus Kursoriaus diktatūra |
| Straipsnių serijos apie Senovės Romą dalis |


|  |
| --- |
|   **Romos konsulas**   |
|  |
| *Anksčiau valdė:*Lucijaus Papirijaus Kursoriaus diktatūra | **Kvintas Fabijus Maksimas Rulianas (308 m. pr. m. e.)***kartu su Publijumi Decijumi Musu* | *Vėliau valdė:*Apijus Klaudijus CekasLucijus Volumnijus Flama |
| Straipsnių serijos apie Senovės Romą dalis |


|  |
| --- |
|   **Romos konsulas**   |
|  |
| *Anksčiau valdė:*Lucijus Kornelijus Scipionas BarbatasGnėjus Fulvijus Maksimas Centumalas | **Kvintas Fabijus Maksimas Rulianas (297 m. pr. m. e.)***kartu su Publijumi Decijumi Musu* | *Vėliau valdė:*Apijus Klaudijus CekasLucijus Volumnijus Flama |
| Straipsnių serijos apie Senovės Romą dalis |


|  |
| --- |
|   **Romos konsulas**   |
|  |
| *Anksčiau valdė:*Apijus Klaudijus CekasLucijus Volumnijus Flama | **Kvintas Fabijus Maksimas Rulianas (295 m. pr. m. e.)***kartu su Publijumi Decijumi Musu* | *Vėliau valdė:*Lucijus Postumijus MegelasMarkas Atilijus Regulas |
| Straipsnių serijos apie Senovės Romą dalis |